Előterjesztés

Tárgy: A Szolgáltatóházban lévő fitneszterem használati (30 napos bérleti) díjának megállapítása

Tisztelt Képviselő-testület!

A Gindli u.2. szám alatt lévő Szolgáltatóház felső emeletén kialakításra került egy bárki által látogatható fitneszterem komoly gépparkkal, öltözővel. A létesítmény célja a lakosok  egészségmegőrzésének és rendszeres testmozgásának biztosítása.
A fitneszterem az épületben a többi közfunkciótól elkülönítetten is megközelíthető lesz, vagyis a nyitva tartása elválhat az épület többi részétől és külön is üzemeltethető.
A fitneszterembe való bejutás kulcstartó beléptető kártyával történik, mely számozott és névre szóló, más személyre át nem ruházható lesz. A fitneszterem használata előtt használati szerződést kell aláírni, valamint elfogadni a házirendben leírtakat.
Az előterjesztéshez csatolom a használati szerződés és a házirend tervezetét.
A terem hosszú távú, fenntartható és gazdaságos üzemeltetéséhez elengedhetetlen a szolgáltatási díjak – a havi bérleti díj – meghatározása. A díjszabás kialakításánál elsődleges szempont volt a piaci árakhoz való igazodás, a fenntartási költségek (rezsi, eszközök amortizációja, takarítás) részbeni fedezése, valamint a méltányosság és a hozzáférhetőség biztosítása.
A rezsi költségek nagyobb részét a gázfűtés jelenti, emellett ha nem is számottevően, de az áramdíj és vízdíj is emelkedik a Szolgáltatóházban. 
A fitnesztermet az önkormányzat üzemelteti, külön személyzetet erre nem foglalkoztatnánk, így jelenleg a legegyszerűbb használati díj forma a 30 napos bérlet. Ennek bevezetését javasolom, melynek díja ……...-Ft/fő lenne.

Kérem a Tisztelt Képviselő-testületet, hogy tárgyalja meg az előtejerjesztést, és fogadja el a határozati javaslatot.

Tengelic, 2026. szeptember 10.

                                                                                         Gáncs István sk.
                                                                                         polgármester


Határozati javaslat
a fitneszterem használati díjának megállapításáról

1. Tengelic Község Önkormányzata Képviselő-testülete a tulajdonában lévő Tengelic, Gindli u.2. szám alatti Szolgáltatóházban található fitneszterem szolgáltatási díját – 30 napos bérlet-……..-Ft/fő összegben állapítja meg 2026. október 1. napjától. 

2. A Képviselő-testület felhatalmazza a Polgármestert a használati szerződések aláírására, és a használati díjak beszedésére.

Határidő: Folyamatos
Felelős: Polgármester

